

ΕΛΛΗΝΙΚΗ ΔΗΜΟΚΡΑΤΙΑ Κομοτηνή 7 Απριλίου 2025

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail: grtypoukomotinis@gmail.com

**Δελτίο Τύπου**

**Εικαστική Δράση Ανακύκλωσης**

O Δήμος Κομοτηνής σε συνεργασία με τη Διεύθυνση Πρωτοβάθμιας και Δευτεροβάθμιας Εκπαίδευσης Ροδόπης υλοποιεί **Εικαστική Δράση Ανακύκλωσης** **με τίτλο «Η δεύτερη ζωή των ρούχων»,**μέσα από τη δημοτική πλατφόρμα [followgreen.gr/komotini](https://followgreen.gr/komotini), με στόχο την ευαισθητοποίηση της σχολικής κοινότητας σε θέματα ανακύκλωσης.

Στην εικαστική δράση λαμβάνουν μέρος μαθητές από δύο Νηπιαγωγεία, τρία Δημοτικά και ένα Γυμνάσιο του Δήμου Κομοτηνής και με τη βοήθεια των εκπαιδευτικών, οι μαθητές είχαν την ευκαιρία να εκφραστούν καλλιτεχνικά και ταυτόχρονα να επαναχρησιμοποιήσουν τα παλιά τους ρούχα, μετατρέποντας έτσι τις αίθουσες σε εργαστήρια.

Όλες οι δημιουργίες των μαθητών έχουν αναρτηθεί στη [δημοτική πλατφόρμα ανακύκλωσης](https://followgreen.gr/komotini/vote/single/39), όπου τα εγγεγραμμένα μέλη μπορούν να δηλώσουν την προτίμησή τους.  Πιο συγκεκριμένα:

Κάθε χρήστης μπορεί να δώσει έως τρεις ψήφους.

Οι τρεις διαθέσιμοι ψήφοι μπορούν να δοθούν είτε σε μία δημιουργία είτε σε τρεις διαφορετικές.

Στο τέλος της δράσης θα βραβευτούν τα πρώτα εικαστικά έργα και όλοι οι μαθητές που θα λάβουν μέρος θα παραλάβουν ηλεκτρονικό έπαινο συμμετοχής.

Οι δημιουργίες θα προβάλλονται στην πλατφόρμα από τις 7 έως τις 28 Απριλίου 2025. Τα σχολεία και τα ονόματα των μαθητών που συμμετέχουν, παραμένουν απόρρητα.

Καλούμε όλους και ιδιαίτερα τους γονείς, να στηρίξουν την προσπάθεια των μαθητών δηλώνοντας την προτίμησή τους στα έργα που λαμβάνουν μέρος στην Εικαστική Σχολική Δράση.

**Όλοι μαζί στις δράσεις για το Περιβάλλον!**